
Les 6 – Werkkaart MEMO
	[image: Shape, arrow

Description automatically generated]
	Aktiwiteit 1: Hanteringstrategieë
Voltooi die volgende aktiwiteit in pare en groepe.   



Deel 1: Werk in pare

1.	Lees deur die probleme hieronder. Besluit vir elke probleem watter hanteringstrategie die minste nuttig sal wees en watter een die nuttigste sal wees.

Hanteringstrategieë om van te kies:
· Vermyding
· Emosie-gebaseerde hantering
· Probleem-gebaseerde hantering


1.1	Die balansering van hoë akademiese verwagtinge en intense eksamendruk met 'n veeleisende studieskedule.
          a. 	Minste nuttige strategie: Vermyding
[bookmark: _Hlk234176537]b.	Waarom sal hierdie strategie nie van hulp wees nie?
Om studie te vermy of uit te stel, laat die werk ophoop en verhoog eksamenstres.
c.	Mees nuttige hanteringstrategie: Probleem-gebaseerde hantering
d. 	Watter aksie kan jy neem om die stres te bestuur?
Skep ’n realistiese studieskedule en verdeel elke vak in kleiner, hanteerbare onderwerpe.
	
1.2	Hantering van moeilike sosiale situasies, toksiese vriendskappe of die vrees om uitgesluit te word. 
a. 	Minste nuttige strategie: Vermyding
b.	Waarom sal hierdie strategie nie van hulp wees nie?
Om heeltemal te onttrek, kan eensaamheid verhoog en spreek nie die vriendskaps-probleem aan nie.
c.	Mees nuttige hanteringstrategie: Emosie-gebaseerde hantering
d. 	Watter aksie kan jy neem om die stres te bestuur?
Praat met ’n betroubare vriend, onderwyser of familielid, en bestee tyd saam met mense wat jou positief ondersteun.

1.3	Die bestuur van die druk om 'n perfekte beeld op sosiale media te handhaaf.
a. 	Minste nuttige strategie: Vermyding
b.	Waarom sal hierdie strategie nie van hulp wees nie?
Om meer tyd aanlyn te bestee, kan vergelyking met ander verhoog en die druk vererger.
c.	Mees nuttige hanteringstrategie: Probleem-gebaseerde hantering
d. 	Watter aksie kan jy neem om die stres te bestuur?	
Beperk skermtyd, ontkoppel rekeninge wat druk veroorsaak, en herinner jouself daaraan dat sosiale media nie die werklike lewe vertoon nie.

1.4     Die balansering van ‘n besige skoolskedule, buitemuurse aktiwiteite en gesinsverpligtinge 
a. 	Minste nuttige strategie: Vermyding
b.	Waarom sal hierdie strategie nie van hulp wees nie?
Om verantwoordelikhede te ignoreer, verminder nie die werkslading nie en kan later meer stres veroorsaak.
c.	Mees nuttige hanteringstrategie: 
Probleem-gebaseerde hantering
d. 	Watter aksie kan jy neem om die stres te bestuur?
	Gebruik ’n beplanner, prioritiseer belangrike take en skeduleer tyd vir rus.

1.5	Om onsekerheid oor toekomstige doelwitte, universiteitsaansoeke of loopbaanpaaie te ervaar.
a. 	Minste nuttige strategie: Vermyding
b.	Waarom sal hierdie strategie nie van hulp wees nie?
Om toekomstige besluite te ignoreer, kan angs verhoog en die onsekerheid onopgelos laat.
c.	Mees nuttige hanteringstrategie: Probleem-gebaseerde hantering
d. 	Watter aksie kan jy neem om die stres te bestuur?
Doen navorsing oor loopbaankeuses, praat met ’n onderwyser of berader, en vind meer uit oor universiteits- of opleidingsvereistes.

→ Leerders mag verskillende antwoorde op hierdie vrae hê.

2.	Skryf 'n kort opsomming van wat jou groep geleer het oor hanteringstrategieë.
→ Leerders sal persoonlike antwoorde op hierdie vraag hê.
	
Deel 2: Werk in groepe

Stel jou bevindings aan die ander paar in jou groep voor. Jou aanbieding moet nie langer as een minuut wees nie.

	Aktiwiteit 2: Hantering van Stres en Digitale Afhanklikheid (Huiswerk)
Voltooi die volgende aktiwiteit individueel.   



Lees die uittreksel hieronder en beantwoord die volgende vrae.

	Hoe hanteer tieners stres en waarom is dit nie altyd suksesvol nie?

Wat kan tieners doen wanneer hulle probeer om stres te hanteer, maar uiteindelik net slegter voel?

In ’n artikel oor streshantering deur tieners is die bogenoemde vraag deur Lilia Spiegel, ’n 16-jarige AIM-jeugambassadeur, ondersoek. 

Volgens Lilia gryp baie tieners eerste na hul selfone wanneer die lewe oorweldigend voel. Verlede jaar was sy deel van ’n groep jongmense wat hoërskoolleerders regoor Suid-Kalifornië ondervra het. Die studie het bevind dat 58,5% van leerders oormatige skermtyd gebruik, soos om reekse aanhoudend te kyk of eindeloos deur sosiale media te blaai. Meer as die helfte van die leerders het ook gesê dat sosiale media hul lewens op ander maniere negatief beïnvloed.

Die studie wys op ’n skadelike kringloop: die item waarna tieners hul juis wend om stres en druk te hanteer, kan veroorsaak dat hulle nóg erger stres en druk ervaar. Lilia voer aan dat tieners gesonder maniere moet vind om hierdie ongesonde kringloop te breek.

[Aangepas vanaf https://aimymh.org/how-teens-are-coping-with-stress-and-why-its-backfiring/ 
Toegangsdatum: 25 Mei 2026]



1.	Noem TWEE negatiewe gevolge van die gebruik van sosiale media as ’n hanteringstrategie.													   	   (2 × 1) (2)	Negatiewe effekte kan die volgende insluit:
· Verhoogde afhanklikheid van sosiale media. (🗸)
· Swak ontwikkeling van gesonde hanteringsvaardighede. (🗸)
· Verhoogde angs. (🗸)
· Lae selfbeeld. (🗸)
· Simptome van depressie. (🗸)
· Verminderde probleemoplossingsvaardighede. (🗸)
· Om werklike probleme te vermy in plaas daarvan om dit te hanteer. (🗸)
· Slaapversteurings. (🗸)
· Moegheid as gevolg van oormatige skermtyd. (🗸)

Enige TWEE van die bogenoemde vir EEN punt elk

[bookmark: _Hlk234180789]2.	Bespreek krities EEN manier waarop digitale ontvlugting tieners se gesonde 
streshanteringsvermoë negatief kan beïnvloed. 		 				  (1 × 4) (4)
	
	Dit kan...
· tieners aanmoedig om werklike lewensprobleme te vermy, (🗸) aangesien hulle sosiale media/speletjies/video’s kan gebruik om afgelei te word van skooldruk/gesinsprobleme/ persoonlike uitdagings, (🗸) wat tot tydelike verligting kan lei terwyl die werklike probleem onopgelos bly, (🗸) en dit dus moeiliker maak om gesonde hanterings- en probleemoplossingsvaardighede te ontwikkel. (🗸)
· hul afhanklikheid van aanlyngoedkeuring verhoog, (🗸) aangesien likes/kommentaar/ boodskappe hul belangrikste manier word om aanvaarding/ondersteuning te kry tydens stresvolle tye, (🗸) wat hulle laat staatmaak op goedkeuring van ander in plaas daarvan om selfvertroue te ontwikkel, (🗸) en sodoende hul vermoë om stres onafhanklik te bestuur of werklike ondersteuning te soek, verswak. (🗸)
· hul vermoë om moeilike emosies te hanteer verminder, (🗸) aangesien hulle onmiddellik aanlyn kan gaan wanneer hulle angstig/hartseer/oorweldig voel, (🗸) wat kan verhoed dat gesonder emosionele hanteringstrategieë aangeleer word, (🗸) en dit dus moeiliker maak om stres op ’n gebalanseerde manier te bestuur. (🗸)
· hul slaap/daaglikse roetine ontwrig, (🗸) aangesien oormatige skermtyd, veral snags, tot moegheid/swak konsentrasie kan lei, (🗸) wat skooldruk/persoonlike stres moeiliker kan maak om te bestuur, (🗸) en sodoende hul algehele stres verhoog in plaas daarvan om dit te verminder. (🗸)

Enige EEN van die bogenoemde vir VIER punte
(d.w.s. EEN punt vir feit/stelling/opinie gee, (🗸) 'n uitbreiding/verklaring gee, (🗸) die uitbreiding/ verklaring motiveer (🗸) en 'n resultaat/uitkoms gee. (🗸))
[bookmark: _Hlk234180849]3.	Evalueer EEN strategie wat tieners kan gebruik om die “siklus” van digitale afhanklikheid 
te breek tydens streshantering.							  	 (1 × 4) (4)

Tieners kan...
· alternatiewe hanteringstrategieë soos oefening/joernaalinskrywings/nader iemand wat hulle vertrou gebruik, (🗸) wat hulle kan help om stres op gesonder, realistiese maniere te bestuur in plaas daarvan om op sosiale media staat te maak; (🗸) hierdie strategie kan egter aanvanklik moeilik wees, (🗸) omdat tieners gewoond kan wees aan die onmiddellike troos/afleiding wat sosiale media bied. (🗸)
· beperkings op hul skermtyd stel deur toeptydhouers (app timers) te gebruik/gereelde digitale breuke te neem, (🗸) wat hulle kan help om meer bewus te raak van hul aanlyn gewoontes/tyd te skep vir gesonder hanteringsaktiwiteite; (🗸) hierdie strategie vereis egter selfdissipline/konsekwentheid, (🗸) wat moeilik kan wees om te handhaaf sonder ondersteuning van familie/vriende/onderwysers. (🗸)
· hul foon wegsit tydens stresvolle studietye/slaaptyd, (🗸) wat die versoeking kan verminder om aanlyn te ontsnap wanneer hulle oorweldig voel; (🗸) hulle kan egter aanvanklik angstig/ontkoppel voel, (🗸) omdat hulle gewoond is om hul foon vir troos/vermaak/gerusstelling te gebruik. (🗸)
· ’n betroubare volwassene/vriend vra om hul digitale grense te ondersteun, (🗸) wat hulle kan help om by hul grense te hou wanneer hulle probeer om ongesonde skermgebruik te verminder; (🗸) hulle kan egter skaam voel of voel dat hulle beheer word, (🗸) wat hulle kan laat weerstand bied teen die ondersteuning as dit nie respekvol hanteer word nie. (🗸)

Enige EEN van die bogenoemde vir VIER punte
(d.w.s. EEN punt vir stelling, EEN punt vir motivering EN EEN punt vir teenstellingstelling en EEN punt vir motivering)
[Totaal: 10]

	Aktiwiteit 3: Refleksie
Voltooi die volgende aktiwiteit individueel.   



Neem 'n oomblik om oor vandag se les na te dink deur die vrae hieronder te beantwoord.

1.	Noem EEN streshanteringsmeganisme wat jy al voorheen gebruik het, maar nie nuttig gevind het nie. Wat is die rede vir jou antwoord?
	
2.	Dink aan ’n stresvolle situasie wat jy onlangs ervaar het. Hoe kan jy ’n soortgelyke situasie in die toekoms anders hanteer deur ’n gesonder hanteringstrategie te gebruik?

3.	Na wie of watter ondersteuningstelsels kan jy wend indien jy oorweldig voel? Hoe kan jy hierdie ondersteuning gebruik?

→ Leerders sal persoonlike reaksies op hierdie aktiwiteit hê.

